ग्वालियर। चंबल के बीहड़ों में डकैतों का खौफ तो हमेशा से रहा है, लेकिन कुछ महिला डकैतों ने भी पुलिस को जमकर परेशान किया। इसमें पुतलीबाई औऱ फूलनदेवी से लेकर और सीमा परिहार जैसी लेडी डकैतों ने नाम प्रमुख हैं। हाल ही में एक मार्डन डकैत चंदा के बारे में भी खुलासा हुआ है, जिसकी तलाश पुलिस को है।
एक नयी लेडी डकैत के उदय के बाद dainikbhaskar.com चंबल में आतंक बरपाने वाली महिला डकैतों के बारे में जानकारी शेयर कर रहा है।
इतिहास में दर्ज है कि लेडी डकैत पुरुषों की अपेक्षा ज्यादा खतरनाक साबित हुए हैं। पुतलीबाई से लेकर फूलन देवी, सीमा परिहार और जयमाला ने बंदूक से कई वारदातों को अंजाम दिया बल्कि पुलिस की नाक में दम कर दिया। क्रूरता के मामले में पुतलीबाई के कहर को कोई भी लेडी डकैत नहीं छू पाई। पुतली बाई को डाकू सुलताना अपने साथ बीहड़ में लेकर आया था। पुलिस एनकाउंटर में सुल्ताना के मरने के बाद गिरोह की कमान पुतलीबाई के पास आ गई। पुतलीबाई ने कई वारदातें की और छह साल तक पुलिस को परेशान करती रही। बाद में पुलिस ने शिवपुरी के पास एनकाउंटर में उसे भी मार गिराया।
फूलन देवी, बीहड़ से संसद तक
फूलन देवी को कौन नहीं जानता। बैंडिट क्वीन के नाम से पहचान बनाने वाली फूलन देवी ने उप्र के बेहमई एक साथ करीब 22 ठाकुरों को लाइन में खड़ाकर मौत के घाट उतार दिया था। इसके बाद उसने कई वारदातें की और बाद में मध्य प्रदेश में समर्पण कर दिया। फूलन देवी पहली ऐसी महिला डकैत रही, जो चुनाव जीतकर सांसद तक बनी। बाद में उसे भी गोली से मार दिया गया।
एनकाउंटर में मारा था लवली पांडे को
इन दस्यु सुंदरियों में रज्जन गुजर के साथ रही लवली पांडे का भी काफी आतंक था। लवली उत्तर प्रदेश के इटावा के भरेह गांव की रहने वाली थी। 1992 में लवली की शादी हो गई थी, लेकिन पति ने उसे तलाक दे दिया। पिता की मौत और पति द्वारा ठुकराए जाने से आहत लवली की मुलाकात दस्यु सरगना रज्जन गुर्जर से हुई । आतंक की पर्याय बनी 50 हजार की इनामी यह दस्यु सुंदरी 5 मार्च 2000 को अपने प्रेमी रज्जन गुर्जर के साथ पुलिस मुठभेड़ में मारी गई।
सीमा परिहार पहुंची फिल्मों में
फूलन की तर्ज पर चलने वाली सीमा परिहार भी दस्यु सुंदरी के रूप में बीहड़ों में काफी चर्चित रहीं। दस्यु सरगना लालाराम सीमा परिहार को उठाकर बीहड़ लाया था । 18 मई, 2000 को कानपुर देहात में पुलिस मुठभेड़ में लालाराम के मारे जाने के बाद 30 नवंबर, 2000 को सीमा परिहार ने भी आत्म समर्पण कर दिया। फिलहाल वह जमानत पर रिहा हैं और औरैया में रहते हुए राजनीति में सक्रिय है।
कुसुमा ने एक साथ मारा था 13 को
जालौन जिले के टिकरी गांव की कुसुमा नाईन तो 14 साल की उम्र में ही बीहड़ों में कूद पड़ी थी। वह राम आसरे उर्फ फक्कड़ के साथ जुड़ गई। कुसमा उत्तर प्रदेश के औरैया जिले के मईअस्ता गांव के 13 मल्लाहों को लाइन में खड़ाकर फूलन के तर्ज पर ही गोलियों से भून कर लिया था। सालों फक्कड़ के साथ बीहड़ों में बिताने के बाद 8 जून, 2004 को भिंड में मध्य प्रदेश पुलिस के सामने उसने आत्म समर्पण कर दिया। फिलहाल दोनों जेल में हैं।
इन सबके अलावा सलीम गूजर-सुरेखा, चंदन यादव-रेनू यादव, मानसिंह-भालो तिवारी, सरनाम सिंह-प्रभा कटियार, तिलक सिंह-शीला, जयसिंह गुर्जर-सुनीता बाथम, बंसती पांडेय की जोडिय़ां बीहड़ों में काफी चर्चित रहीं।
आगे स्लाइड्स में है दस्यु सुंदरियों के कुछ फोटोज.....
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva